विहिप के प्रांतीय मीडिया प्रभारी शरद शर्मा का कहना है कि प्रस्तावित राम मंदिर मॉडल के अनुसार मंदिर निर्माण के लिए करीब एक लाख 75 हजार घनफुट पत्थरों की आवश्यकता है. पूर्व में आए करीब एक लाख घनफुट पत्थरों से प्रस्तावित मॉडल के अनुरुप भूतल व प्रथम तल के अधिकांश भाग के लिए पत्थरों की तराशी का कार्य पूर्ण हो चुका है. प्रथम तल के शेष भाग एवं द्वितीय तल पर लगने वाले पत्थरों की तराशी का काम अभी बाकी है, इसी के लिए शेष 75 हजार घनफुट पत्थर यहां लाए जाने हैं.